标题：孝康敬皇后
明月投怀见异征
孝康敬皇后张氏（1470—1541年），明孝宗皇后，兴济人，父国子监生张峦。生明武宗朱厚照、蔚悼王朱厚炜和太康公主朱秀荣。成化二十三年(1487年)选为太子妃。弘治明孝宗朱祐樘即位，册立为皇后。明武宗登基，尊为皇太后。正德五年(1510年),上尊号“慈寿皇太后”。明世宗嘉靖帝入继大统,称“圣母”,加尊号“昭圣慈寿”。嘉靖三年(1524年),加“昭圣康惠慈寿”,改称“伯母”,十五年(1536年),复加上“昭圣恭安康惠慈寿”。二十年八月八日去世,谥“孝康端肃庄慈哲懿翊天赞圣敬皇后”,十月九日葬泰陵。
张皇后，兴济（今河北沧州市北）人。按照明代中期以后选后的制度，皇后一般都出身于平民之家。张氏的父亲张峦，原只是一个秀才，以乡贡的名义进入国子监，也就是说从地方学校保送进了国立最高学府读书，成为国子监生。张氏出身于这样的读书人家庭，家教自然还可以。成化二十三年（1487年）二月初六日，张氏与时为皇太子的孝宗成婚。同年的九月，张氏被正式立为皇后。
长秋恩爱古何曾
六宫虚设弘治元年。太监郭镛。请选女子于宫中。或诸王馆。以待上服阕。册封二妃。广衍储嗣。左庶子谢迁谏止。谓六宫当备。而三年未终。山陵未毕。谅阴犹痛。不宜遽及此事。焦泌阳秉史笔。谓谢进此谀词献谄。以误孝宗继嗣之不广。
王弇州考误中驳焦云。此泌阳怼笔。盖阴刺中宫之擅夕。而讥谢公之从臾。时上圣龄甫十九。中宫何以有擅夕之声耶。谢疏议甚正。焦乃小人无忌惮耳。此说固不谬。
然次年礼科右给事韩鼎。又以皇嗣未广为忧。上言古者天子一娶十二女。以广储嗣。重大本也。今舍是弗图。乃信邪说。徒建设斋醮以徼福。不亦惑乎。上感其言。优诏答之。次月。鼎又言。臣有立天下大本之言。仰承温诏。今几五十日。而圣断杳然。伏望慎选良家以充六宫。为宗庙长久计。上曰。立大本之言诚有理。但未宜遽行耳。
按韩之疏。正与谢牴牾。但据韩疏细味之。则是时中宫已擅宠。专以祈祷为求嗣法。上虽是鼎言。终不别广恩泽。盖为后所制也。以故后自再举蔚悼王后。孝宗更无他子。泌阳之讥谢文正。诚属无稽。
然而谢之为圣孝计。韩之为宗祧虑。俱忧国谠言。未可偏废也。至弘治三年。荆王见潚。亦请上博选良家女。以广胤嗣。而上终不从。盖中宫之擅夕。已著闻于宗藩矣。
至弘治四年。吏部听选监生丁巘者。又疏言内庭妃嫔之选。上用谕德谢迁言而止。所以保护圣躬者至矣。今恐左右谗巧之人。或以皇储未建为言。移上初意。乞慎终如始云云。是时去谢疏时已阅四岁。且上亦从无采择之诏。其意不过迎合中宫。结欢张氏。为进用地也。然时武宗已在孕矣。
昵爱皇后【蒹葭堂杂著摘抄 明·陆楫】
孝康敬皇后张氏，孝皇配也。孝皇平生无别幸，与后相得甚欢。后二弟俱封爵，势倾中外。有仇家奏其侵民业为庄田者，上命司礼太监萧敬、刑部侍郎屠勋、大理寺丞某往勘之。敬与勋等俱秉公将二张家奴数人依律问处，敬复命于内廷。适当上与后方对膳，后闻甚怒曰：“外边官人每无状，犹可。汝狗奴亦若是耶？”上亦佯怒且骂。及后退，呼敬曰：“才所言非我本意，汝得无泄此语耶？恐外边官人每闻之惊破胆也。”敬力辨未尝闻于外，上犹不信。即遣人各以白金五十两赏二勘官。且云：“偶与后有怒言，特戏耳。恐尔等惊怖，以此为压惊。”
张后尝患口疮，太医院进药，宫人无敢传者。院使刘文泰方受孝宗宠顾，忽得密旨选一女医入视。帝亲率登御榻传药，又亲持漱水与后。宫人扶后起坐，瞪目视帝。少顷，帝趋下榻。盖将咳，恐惊后也。其厚伦笃爱若此。
张后母金夫人至宫中。既设燕，帝后二席在正殿，夫人席在旁殿。帝与后亲往视之，所用器皆银。帝问内竖曰：何故器用银？对曰：旧制也。帝欲特用金器。燕毕，尽赐之。后曰：母已领恩赐，吾父则未尝君食也。帝命即撤后膳一席赐之。令张氏世世为美谈也。
旧制，帝与后无通宵宿者，预幸方召之。幸后，中人前后执火炬拥后以回，云避寒气。惟孝庙最宠爱敬皇后，遂淹宿若民间夫妇。
王问曰: “皇帝视朝, 有早晩乎? 处纶启: “皇帝视朝, 或平明、或日高, 早晩无节。中朝人有云。 ‘昵爱皇后, 视朝常晏。’”[1]
子女爱重长子明武宗朱厚照 
明孝宗朱佑樘是中国历史上惟一一个只有一个老婆（张皇后）的皇帝。孝宗和张皇后是患难之交，一对恩爱夫妻。两人每天必定是同起同卧，读诗作画，听琴观舞，谈古论今，朝夕与共。孝宗和张皇后有一个独子就是后来荒唐透顶的武宗朱厚照。孝宗先天不足，身体积弱，晚年曾想革除积弊，畅导新政，可惜天不假年，英年早逝，孝宗临死前曾叹到，再给我几年太子就能成熟了，可惜他这个独子太爱玩了，给明朝的发展带来了一定的负面影响 
次子朱厚炜（1495年1月1日－1496年3月9日），孝宗次子，生母为孝康敬皇后张氏。是明武宗正德帝朱厚燳唯一的弟弟。早夭折，孝宗追封为蔚悼王 
女：太康公主，弘治十一年薨，未满2岁，未下嫁。 
母为孝康敬皇后张氏 
太康公主朱秀荣，今上皇帝之女、皇后所出，以弘治十年正月十四辰时生，弘治十一年九月十六日亥时薨。公主聪慧娟秀，以上所锺爱，薨之日，悼惜不已，乃追封为太康公主，凡诸恩典皆从厚，以卒之年十月十一日奉敕葬於都城西金山之原。
一门父子皆侯爵
弘治五年三月 
○封寿宁伯张峦为寿宁侯
弘治五年六月 
○甲子 升授寿宁侯张峦勋阶为特进光禄大夫柱国，岁加禄米二百石，封号仍旧赐诰券，并三代妻室封赠。 
弘治五年十二月 
○丙辰 命故寿宁侯张峦之子鹤龄袭封寿宁侯，并升通政使司经历。高禄为本司右参议，禄，峦妹壻也。 
○复升故寿宁侯张峦次子延龄为都督同知中军都督府，带俸。并升张嶙为正千户、张岳张麒俱为副千户、张伦张纯张恪俱为百户锦衣卫，带俸。嶙，峦义兄、岳从弟、伦从侄、纯餋子、恪义侄。麒之妻则峦妻夫人金氏之妹也。
弘治八年四月 
○乙丑 敕封中军都督府都督同知张延龄为建昌伯
弘治十六年九月 
○加太保庆云侯周寿太傅、瑞安侯王源、寿宁侯张鹤龄、长宁伯周彧俱太保。进封建昌伯张延龄为建昌侯。 
夫逝子亡冷深宫
《明史列传第二》
孝宗孝康皇后张氏，兴济人。父峦，以乡贡入太学。母金氏，梦月入怀而生后。成化二十三年选为太子妃。是年，孝宗即位，册立为皇后。帝颇优礼外家，追封峦昌国公，封后弟鹤龄寿宁侯，延龄建昌伯，为后立家庙于兴济，工作壮丽，数年始毕。鹤龄、延龄并注籍宫禁，纵家人为奸利，中外诸臣多以为言，帝以后故不问。
武宗即位，尊为皇太后。五年十二月，以寘鐇平，上尊号曰慈寿皇太后。
世宗入继，称圣母，加上尊号曰昭圣慈寿。嘉靖三年加上昭圣康惠慈寿。已，改称伯母。十五年复加上昭圣恭安康惠慈寿。二十年八月崩，谥曰孝康靖肃庄慈哲懿翊天赞圣敬皇后，合葬泰陵，祔庙。
武宗之崩也，江彬等怀不轨。赖后与大学士杨廷和定策禁中，迎立世宗，而世宗事后顾日益薄。元年大婚，初传昭圣懿旨，既复改寿安太后。寿安者，宪宗妃，兴献帝生母也。廷和争之，乃止。三年，兴国太后诞节，敕命妇朝贺，燕赉倍常。及后诞日，敕免贺。修撰舒芬疏谏，夺俸。御史朱淛、马明衡、陈逅、季本，员外郎林惟聪等先后言，皆得罪。竟罢朝贺。
初，兴国太后以藩妃入，太后犹以故事遇之，帝颇不悦。及帝朝，太后待之又倨。会太后弟延龄为人所告，帝坐延龄谋逆论死，太后窘迫无所出。哀冲太子（朱载基）生，请入贺，帝谢不见。使人请，不许。大学士张孚敬亦为延龄请，帝手敕曰：“天下者，高皇帝之天下，孝宗皇帝守高皇帝法。卿虑伤伯母心，岂不虑伤高、孝二庙心耶？”孚敬复奏曰：“陛下嗣位时，用臣言，称伯母皇太后，朝臣归过陛下，至今未已。兹者大小臣工默无一言，诚幸太后不得令终，以重陛下过耳。夫谋逆之罪，狱成当坐族诛，昭圣独非张氏乎？陛下何以处此！”冬月虑囚，帝又欲杀延龄，复以孚敬言而止。亡何，奸人刘东山者告变，并逮鹤龄下诏狱。太后至衣敝襦席藁为请，亦不听。久之，鹤龄瘐死。及太后崩，帝竟杀延龄，事详《外戚传》。
《彤管拾遗》
张皇后，孝宗后也。兴济人，父峦，母金夫人梦月入怀，生后。后当适人，其所当适者，忽大病。及选为太子妃，则前所当适者病已。孝宗即位，立为后。笃爱，宫中同起居，无所别宠，有如民间伉俪然者。峦自都督同知封寿宁伯，其卒也，加赠昌国公，子鹤龄嗣，而鹤龄弟延龄亦从都督同知，进封建昌伯并加保傅。其他群从以后故，受中书舍人及锦衣百户诸官者不可胜数。
帝又为后立家庙于兴济，土木闳丽。明世外戚之盛，无过张氏者。后知大体，不干预政事，而外家稍盛，多侧目，帝阴为之解。山东副使杨茂元，以河决论事，言水阴象失职以后故。后怒甚，必杀茂元。上为后徼茂元至，薄谪之。而御史胡献论延龄、鹤龄上，下之狱竟解。户部主事李梦阳言二龄，二龄奏梦阳谤讪母后当斩。金夫人入泣诉上，下梦阳诏狱。他日上与后夜游南宫，二龄侍酒半，上召鹤膝前解之曰：“毋使我以外戚杀谏臣。”鹤龄免冠谢，乃已。帝之所以内应后而外处群臣若此。后生武宗及蔚王厚炜。至武宗即位，尊为皇太后。正德五年，加慈圣皇太后。武宗崩，太后委政杨廷和，散豹房，收江彬、神周下狱，罢威武团练官军，革皇?校，而遣各边镇守。太监之在京者，凡喇嘛、哈密诸属国留侍者，皆使还国。一切政务皆整饬储备，以侍世宗。世宗入嗣，加称圣母昭圣慈寿皇太后。已而复进圣帝昭圣康惠慈寿皇太后。上初母太后已用璁议，母本生太后，而以后为皇伯母，居仁寿宫。
十五年，进昭圣恭安康惠慈寿皇太后。二十年八月辛巳崩，谥曰孝康靖肃庄慈哲懿翊天赞圣敬皇后，合葬泰陵，主?庙。后正位中宫，侍孝宗者十八年，历武宗朝为太后十六年，及世宗嗣位，又二十年。其长年享尊，宫中比之孝诚张太后。独太后定策，迎立世宗，而世宗事之不以礼。
初兴国太后迎入宫，后尚以藩妃相视，稍抑之。及上入朝后，后颇倨，上以此衔后。当大婚时初传昭圣旨，而即以寿安易之。及三年二月，兴国太后诞期，敕命妇朝贺。燕赉倍常，至后诞，独免贺。修撰舒芬具疏言：“昭圣诞节，乃陛下承欢之会。所当聚天下欢心，以奉事其亲者也。今处传免贺，远近惊疑。宜别降纶音，以彰至孝。”敕夺俸三月。御史朱浙言：“昭圣手携神器，亲授陛下母子至恩，天日昭见，幸值千秋，义应请贺。纵母后固辞，陛下犹宜敦请，岂可以传免之旨，出自陛下。”命建诏狱。又御史马明衡言：“暂免朝贺，在平时则可。
当此议礼纷更之时，忽闻报罢，安得无疑。使此旨出自太后，则必有因事拂郁，生今昔之感，此不可不有以慰之。若出圣意，则母后在宫，恩同一体。岂可以本生嗣统分等杀哉。“下北镇抚拷讯。已而御史陈逅季木、员外郎林惟聪又言：”陛下以宫闱之故，罢及言官。其于本生正统之义，轩轾已极。忠臣义士，尚敢慷慨言天下事乎。“并逮讯之。会后递延龄为人上变以杀人谋逆坐族诛，（原评曰：世宗隐仁，大不可问。此篇芝芝具良史笔意）刑部尚书聂贤覆言：”无左证，即有谋，亦未成。“世宗怒曰：”论谋逆者，谋不谋耳。以成否耶？“诘责贤等使急促穷治，太后惶恐无所出。会哀冲太子生，太后请入贺。上知太后欲有言，谢不见。太后使人请，亦不许。阁臣张孚敬乃上奏曰：”延龄，过恶有之，顾实未反。且孝宗皇帝，献皇帝兄也。延龄其懿亲，陛下宜推献皇帝友爱之情，以全椒房之义，毋伤伯母心。“世宗降手书曰：”亲不过同姓。同姓为逆，其能免乎？
天下者，高皇帝天下，孝宗皇帝守高皇帝之法者。卿虑伤皇伯母心，亦虑伤高孝二庙心耶。“孚敬复奏曰：”臣何敢为延龄游说，但臣受恩重，不敢不对。当陛下嗣统时，昭圣太后欲子陛下。在朝诸臣，亦曾多设谬妄惑误太后。陛下独用臣言，排破众议，孝隆所生始尊太后曰伯母，然而朝士归过陛下，至今未已。兹者延龄被罪，大小臣工，嘿无一言。岂以为延龄果可诛，太后不足顾哉？诚幸太后一旦不得所安，以深陛下之过耳。夫谋逆之罪，灭人种类。必欲成狱，当坐族诛。
昭圣皇太后，独非张氏人乎？臣又不审陛下可以处此。“世宗乃第坐延龄杀人罪绞，降鹤龄南京锦衣卫指挥。会冬月虑囚，上欲即诛之，令考问汉薄昭故事，孚敬又奏曰：”明律：皇家袒免以上亲，太皇太后、皇太后缌麻以上亲，皇后小工以上亲，皇太子妃大功以上亲，犯罪当议，公侯誓券有免死文。延龄戚，则皇太后亲也，爵则侯也，宜缓与否，似应议。“上曰：”且为卿已。“既而有男子班明者，奏鹤龄私通益庄王，造符咒压帝星。上逮鹤龄道死。而市人刘东山者，阴贼人也。以他事系狱，与延龄居。延龄久系怨望，时采扩故事写成帙，题其端曰”君道不明“，东山窃取之。他日，牢吏弛延龄钳，系绁东山。东山不受绁，吏笞焉。东山忿，因挟延龄手书上奏。奏及吏，上复大怒曰：”死革无君果矣。“
召赦东山，加延龄罪斩，而罚诸刑部官前后弛系者。东山出，益伪张疏草，持喝延龄家。日鲜衣怒马，恣行长安中，百官畏之。大学士夏言曰：“谁能治此。”
御史陈让曰：“让能。”一日东山怨其父，弯弓射之不中。父告让，让穷捕东山。
东山急，反诬让诸子与延龄通，并为压星图压镇圣母皇上。其图凡五十，向年班明所言皆实。延龄家人往来仁寿宫，盗内藏，伺上动静，皆御史让阴主之。上大怒，逮让等与延龄俱移系诏狱。东山因益株引所不快，定国、京山诸公侯俱坐系。
太后至衣敝襦席藁为延龄请，上犹不许。陈让从狱中上书曰：“东山等结构奸党，渎毁圣躬，妄连宫禁。陛下有帝尧既睦之德，而东山敢言汉武巫蛊之祸。陛下有帝舜底豫之孝，而东山敢言暴秦迁母之事。若复赦不诛，则将睚眦杀人如郭解，离间骨肉如江充矣。且天下未有忍于弑父，而可以预人家国事者，唯陛下详察。”
书奏不省，会按诏狱者指挥王佐，谬与东山知。次第饣舌之得其情，牍上反坐。
乃始械死东山，出让等，而延龄竟长系不释。暨后崩，而延龄诛矣。始峦故宦族乡，贡入太学。父为夔州守有声。从兄歧为都御史负侃侃名。独二龄以外戚故，堕其家，闻者悲之。